

**REPUBLIKA HRVATSKA**

**MINISTARSTVO VANJSKIH I EUROPSKIH POSLOVA**

**Zagreb, Trg Nikole Šubića Zrinskog 7-8**

Na temelju članka 6. stavka Zakona o zakupu i kupoprodaji poslovnoga prostora („Narodne novine“ broj 125/2011, 64/2015, 112/18. i 123/2024) i Odluke Ministarstva prostornoga uređenja, graditeljstva i državne imovine o uvjetima i postupku davanja u zakup poslovnoga prostora, KLASA: 372-01/21-01/38; URBROJ: 531-09-1-2/1-23-34 od 1. lipnja 2023. godine, Ministarstvo vanjskih i europskih poslova (dalje u tekstu: zakupodavac) objavljuje

**JAVNI POZIV**

**ZA PODNOŠENJE PONUDA ZA ZAKUP POSLOVNOG PROSTORA**

Predmet javnog poziva je zakup poslovnog prostora na adresi Trg Nikole Šubića Zrinskog 7-8, Zagreb, površine 259,78 m2 (podrum), za obavljanje ugostiteljske djelatnosti pripremanja i usluživanja jela, pića i napitaka (usluge menze i druge usluge restorana sa samoposluživanjem zatvorenog tipa). Poslovni prostor sastoji se od blagovaonskog dijela, kuhinje, skladišnog prostora, opreme i dijela sitnog inventara za pripremanje i usluživanje hrane, pića i napitaka te sanitarnog prostora za osoblje restorana. Prostor je slobodan od osoba i u posjedu je Ministarstva vanjskih i europskih poslova.

Početna mjesečna zakupnina: 1.320,00 EUR (+PDV)

Jamčevina: 3.960,00 EUR

Poslovni prostor daje se u zakup na određeno vrijeme od 10 (deset) godina.

**ROK ZA PODNOŠENJE PONUDA: 27. prosinca 2024. do 11:00 sati** na adresu Ministarstvo vanjskih i europskih poslova, Trg Nikole Šubića Zrinskog 7-8, 10000 Zagreb

Javno otvaranje ponuda održat će se u Ministarstvu vanjskih i europskih poslova

**27. prosinca 2024. u 11:15 sati** (ulaz Đorđićeva 4).

Informacije o natječaju radnim danom do 20. prosinca 2024. na broj telefona 099/ 251 7006 od 10:00 do 12:00 sati; e-mail: upravljanje.imovinom@mvep.hr.

Pregled prostora radnim danom do 20. prosinca 2024. od 10:00 do 15:00 sati uz prethodnu najavu.

Cjeloviti tekst oglasa sa svim detaljima, uvjetima natječaja i pripadajućom dokumentacijom nalazi se na: [www.mvep.hr](http://www.mvep.hr) (natječaji)

|  |
| --- |
|  |
|  |
|  |